Jumoke George bụ nwaafọ Naijiria onye na-eme ihe nkiri ma na-emepụta ihe nkiri. Aha ya niile bụ Olajumoke Amoke Olatunde George. Ọ meela ihe nkiri ihe karịrị afọ iri anọ ma meekwa ọtụtụ ihe nkiri di iche iche na Ngalaba Yoruba na Bekee nke Nollywood. A mụrụ Jumoke George n'abalị iri na asatọ nke onwa Febụwarị. O tolitere n'ezinụlọ siri ike, ebe ya na nna ya, onye so na ndị agha nakwa nne nne ya bụ Nọọsụ ndị agha bi. Ọ gara akwụkwọ na Command Children School Ann's Barracks Yaba, Lagos ; Army Children School Kano; Anglican Grammar School,Orita mefa, Ibadan ma mecha gaa n'ihu igụ na Government Technical College, Osogbo ebe ọ gụrụ Business Administration. Jumoke si n'ezinụlọ nwee nkewa. Nne ya na nna ya kewara mgbe ọ ka dị obere ma o kpebiri ibi na nke nna ya na nne nne ya. Ya na nne nne ya mechara nwee nsogbu nke mere ka nna ya jụ ya ma chụpụ ya n'ụlọ mgbe ọ ka na-aga ụlọ akwụkwọ sekọndrị. Nne ya anabataghi ya nke mere ka ọ ga biri na nke ndị enyi ya.